अब जब अध्यादेश पारित हो गया है, तब भी विपक्षी दल और कांग्रेस भाजपा के ऊपर निशाना साधे हुए हैं। कांग्रेस ने तीन तलाक़ मामले में भाजपा के ऊपर राजनीति करने का आरोप भी लगा दिया है। कांग्रेस का कहना है कि मोदी सरकार तीन तलाक़ के मुद्दे को भुनाना चाहती है। संशोधन के बाद तीन तलाक़ बिल में कई तरह के बदलाव किए गए हैं। इसमें महिलाओं के लिए अधिक अधिकार दिए गए हैं। सरकार द्वारा तीन तलाक़ पर लाए गए नए बिल में किस-किस तरह के बदलाव किए गए हैं, आज हम आपको उसके बारे में बताने जा रहे हैं।